78 A MAGYAR TUD. TÁRSASÁG TÖRTÉNETEI. 
du peuple"; mint a melyben a kérdés kimerítőleg és tárgyavatottsággal fejtetik meg, 
azon hiányok , melyek az igazságszolgáltatást nálunk nehezítik, híven és szerényen 
adatnak elő , egyszersmind azon módok is , melyek által azokon segíteni lehetne. A bí- 
rák és ügyvédek viszonyainak. történetirását tekintve szorgalmat tanusít s a külföldi 
törvényszéki viszonyokat is kimerítőleg adván elő, azoknak nyomán saját törvényke- 
zési viszonyaink elrendezésében útmutatóúl szolgálhat. 
Ehez az ily jelmondatú pályamunka: , Csak a védelem ura a véd" oly közeljáró- 
nak találtatott, miszerint a bírálók, ha a szabályok engednék, a jutalmat a két ver- 
senytárs között felosztani kivánták volna, minek folytán az akademia , miután a múlt 
évi nagygyűlés határozata az ívenkénti tiszteletdij melletti kinyomatást megszünteté , a 
második helyre tett munkának kitünő dicséret mellett 20 aranyat itélt mellékjutalom — 
gyanánt, mind e két munka egyébiránt kinyomatásra is érdemesnek találtatott. 
Felbontatván az illető jeligés levelkék , kitűnt, hogy a 100 arany jutalommal ko- 
szorúzott munka szerzője: Tóth Lőrincz It., a mellékjutalmat nyert munkáé pedig : 
Benczúr János. 
Költ Pesten, a m. t. társaság XVIII. nagy gyűleséből, dec. 20. 1847. 
Toldy Ferencz, 
titoknok. 
13. Jelentés az 1845-ben kitűzött természettudományi jutalomkérdésre 
beérkezett pályamunkáról. 
Az 1845-dik évi nagy gyűlés alkalmával a természettudományi osztály részéről 
kitett ezen jutalomkérdésre: ,,Határoztassanak meg vegybontások s gyógygyakorlati 
adatok nyomán a nevezetesb honi ásványvizek gyógyjavalatai; mikép lehetne azokat ne- 
talán létező hiányaikra nézve orvosi-rendőrsegi tekintetben használhatóbbakká tenni, to- 
vábbá adassék elő, melyekkel lehetne azok közől a külföld legnevezetesb ásványvizeit tel- 
jes sikerrel pótolni ; végül említtessék meg , mik történtek irodalmi tekintetben eddig e 
tárgyra nézve ," a kitűzött határnapig csak egyetlen pályairat küldetett bé, melynek 
szerzője a bírálók véleményénél fogva a kérdés minden részeit méltányolván , azokat , 
mennyiben ezen fontos és terjedelmes tárgy honunkbani jelen állása kellő adatok tekin- 
tetében kimeríthető , dicséretes szorgalommal és szakbeli tárgyavatottsággal adja elő , 
sőt nehány még eddig kevésbbé vagy alig ismert ásványforrásokat is megismertet ; mely 
jeles tulajdonainál fogva a kérdéses munka mind az 50 arany jutalomra , mind kinyo- 
matásra méltónak találtatott. 
Felbontatván az illető jeligés levél, kitűnt hogy a jutalmazott dolgozat írója : 
Török József It. 
Költ. Pesten, a m. t. társaság XVIII. nagy gyűléséből , dec. 20. 1847. 
Toldy Ferencz, 
titoknok. 
